ইতিহাসের পাতায় প্রথম আঁচড় কাটল বাংলা। শুরু হল গঙ্গার নীচ দিয়ে টানেল খোঁড়া। কয়েকবছর পরে ওই টানেল দিয়েই ছুটবে মেট্রো। সমুদ্রের ওপর দিয়ে সড়ক। সেটা রয়েছে মুম্বইয়ে। সমুদ্রের ওপর দিয়ে রেলপথ। তা রয়েছে তামিলনাড়ুর রামেশ্বরমে।
 ওয়েব ডেস্ক : ইতিহাসের পাতায় প্রথম আঁচড় কাটল বাংলা। শুরু হল গঙ্গার নীচ দিয়ে টানেল খোঁড়া। কয়েকবছর পরে ওই টানেল দিয়েই ছুটবে মেট্রো। সমুদ্রের ওপর দিয়ে সড়ক। সেটা রয়েছে মুম্বইয়ে। সমুদ্রের ওপর দিয়ে রেলপথ। তা রয়েছে তামিলনাড়ুর রামেশ্বরমে। গঙ্গার অনুমতি নিয়েই টানেল খোঁড়ার মেশিনের পাতালপ্রবেশ। গঙ্গার জলতলের ৩০ মিটার নীচে কাটামাটির শক্ত স্তর ভেদ করে এগোবে টানেল খোঁড়ার মেশিন। এই টানেল ভূমিকম্প নিরোধক প্রযুক্তিতে তৈরি। গঙ্গার নীচ দিয়ে মেট্রো চলাচলের জন্য মোট দুটি টানেল খোঁড়া হবে। তার মধ্যে শুক্রবার প্রথম টানেলটির কাজ শুরু হল। প্রতিদিন গড়ে দশটি রিং বসানোর টার্গেট রেখেছেন নির্মাণকারীরা। প্রতিটি রিং ১.৪ মিটার লম্বা। সেই হিসেবে দিনে ১৫ মিটার টানেল তৈরি হবে। মে মাসের শেষে প্রায় ৫০০ মিটার পথ পেরিয়ে স্ট্র্যান্ড রোডে শেষ হবে প্রথম টানেল। দ্বিতীয় টানেলটিও জুন মাসের মধ্যেই শেষ হয়ে যাবে বলে আশ্বস্ত করেছেন নির্মাণকারীরা। আবহমান গঙ্গার নীচ দিয়ে টানেল। জল লিক করার আশঙ্কা কি নেই? বিশেষজ্ঞরা বলছেন এই উদ্বেগের প্রশ্নই ওঠে না। তবে নির্মাণকারীরা সতর্ক। উদ্বেগ রয়েছে। উত্তেজনাও রয়েছে। তবে সবচেয়ে বেশি রয়েছে উদ্দীপনা। তাতে ভর করেই নতুন ইতিহাস লিখতে চলেছে বাংলা।